RESOLUCIÓN do 24 de xullo de 2014, da Secretaría Xeral de Política Lingüística, pola que se anuncia a adxudicación de nove bolsas de formación en proxectos de investigación no Centro Ramón Piñeiro para a Investigación en Humanidades, convocadas pola Orde do 9 de abril de 2014 (Diario Oficial de Galicia número 74, do 16 de abril).
Consellería de Cultura, Educación e Ordenación Universitaria — III. Outras disposicións — 04/08/2014

Pola Orde do 9 de abril de 2014 apróbanse as bases que rexen o concurso público de nove bolsas de formación en proxectos de investigación do Centro Ramón Piñeiro para a Investigación en Humanidades (Diario Oficial de Galicia núm. 74, do 16 de abril).
Concluído o prazo de presentación de instancias, e realizados os trámites previstos na referida orde, a comisión de valoración, constituída ao abeiro da base oitava da convocatoria, avaliou os méritos dos solicitantes admitidos de acordo cos criterios fixados na convocatoria e realizou unha entrevista aos aspirantes que obtiveron a puntuación mínima exixida de 10 puntos. Á vista dos resultados acadados, a comisión de valoración elaborou un informe concretando a atribución motivada das puntuacións.
O servizo do Centro Ramón Piñeiro para a Investigación en Humanidades, como órgano instrutor, á vista do expediente e do informe da devandita comisión, formulou a proposta de resolución provisional para a designación dos titulares das bolsas entre os solicitantes que acadaron unha maior puntuación, así como unha listaxe de suplentes cos restantes candidatos admitidos valorados cun mínimo de 10 puntos na fase de valoración de méritos, de acordo co establecido na base novena.
Transcorrido o prazo de alegacións sen que se presentase ningunha e formulada a proposta de resolución definitiva, dado que o secretario xeral de Política Lingüística é competente para resolver o expediente, segundo o disposto na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria, en relación co procedemento de concesión de bolsas establecido na base décima da convocatoria, o órgano instrutor eleva a súa proposta de resolución definitiva ao secretario xeral de Política Lingüística.
De acordo con todo o indicado, con base na proposta de resolución definitiva elevada polo órgano instrutor,
1. Aprobar a proposta presentada polo órgano instrutor –realizada de acordo co informe da comisión de valoración, debidamente motivado– en todo o seu contido e conceder as nove bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades, aos candidatos que se relacionan no anexo A desta resolución.
De acordo coa base segunda da convocatoria, a contía das bolsas será de 990 euros brutos mensuais, nos cales van incluídos os custos da cota da Seguridade Social (cota patronal e cota obreira), durante o período comprendido entre a data de incorporación ao centro e ata o 30.6.2016.
2. Establecer a listaxe de suplentes, por orde decrecente de puntuación, que se indica no referido anexo A desta resolución, que poderá ser operativa no caso de que o bolseiro/a seleccionado/a non se incorpore na data establecida, cando manifeste expresamente a súa non aceptación á bolsa ou renuncie a esta unha vez aceptada, así como cando se proceda á súa revogación.
3. Denegar as demais solicitudes presentadas, polas causas que figuran no anexo B, así como declarar desistentes da petición de bolsa por non contestar o requirimento de documentación preceptiva no prazo establecido, en aplicación do disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
4. Contra esta resolución, que pon fin á vía administrativa, os/as interesados/as poderán interpoñer recurso postestativo de reposición ante a Secretaría Xeral de Política Lingüística no prazo dun mes a partir do día seguinte da publicación desta resolución no
Diario Oficial de Galicia,
segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
5. Que se notifique a presente resolución ás persoas interesadas.
Santiago de Compostela, 24 de xullo de 2014
Anexo I. Bibliografía da literatura galega.
Anexo II. Fraseoloxía galega.
Anexo III. Corpus de referencia do galego actual (Corga).
Anexo IV. Etiquetador-lematizador do galego actual.
Anexo V. Cantigas de Santa María.
Anexo VI. Prosa literaria medieval.
Anexo VII. Terminoloxía científico-técnica.
Anexo VIII. Síntese de voz en galego.
Anexo IX. Base de datos do ALIR.
Anexo I. Bibliografía da literatura galega.
Denegados por non acadar a puntuación mínima exixida na fase de valoración de méritos.
Anexo II. Fraseoloxía galega.
Excluídos.
Anexo III. Corpus de referencia do galego actual (Corga).
Denegados por non acadar a puntuación mínima exixida na fase de valoración de méritos.
Excluídos.
Desistentes por non emendar ou non xuntar a documentación preceptiva.
Desistentes por non presentarse á fase de entrevista persoal.
Anexo IV. Etiquetador-lematizador.
Denegados por non acadar a puntuación mínima exixida na fase de valoración de méritos.
Excluídos.
Desistentes por non emendar ou non xuntar a documentación preceptiva.
Desistentes por non presentarse á fase de entrevista persoal.
Anexo V. Cantigas de Santa María.
Denegados por non acadar a puntuación mínima exixida na fase de valoración de méritos.
Anexo VI. Prosa literaria medieval.
Denegados por non acadar a puntuación mínima exixida na fase de valoración de méritos.
Anexo VII. Terminoloxía científico-técnica.
Denegados por non acadar a puntuación mínima exixida na fase de valoración de méritos.
Excluídos.
Desistentes por non emendar ou non xuntar a documentación preceptiva.
Desistentes por non presentarse á fase de entrevista persoal.
Anexo VIII. Síntese de voz en galego.
Denegados por non acadar a puntuación mínima exixida na fase de valoración de méritos.
Desistentes por non emendar ou non xuntar a documentación preceptiva.
Desistentes por non presentarse á fase de entrevista persoal.
Anexo IX. Base de datos do ALIR.
Denegados por non acadar a puntuación mínima exixida na fase de valoración de méritos.
Excluídos que non indicaron o anexo ao cal se presentaron.